Tableau

Tableau on tarkvaraettevõte, mis on loonud interaktiivse ärianalüütika tarkvara.A Dead-Simple Tool That Lets Anyone Create Interactive Maps Ettevõtte asutasid 2003. aastal Christian Chabot, Pat Hanrahan ja Chris Stolte USA California osariigis Mountain View's. Ettevõtte peakontor asub praegu Ameerika Ühendriikides Washingtoni osariigis Seattle'is. Ettevõte on peamiselt keskendunud ärianalüüsile. 1. augustil 2019 omandas praegune emaettevõte Salesforce Tableau 15,7 miljardi dollari eest.

 Tableau tooted 
 Tableau Desktop 
Tableau Desktop on andmete analüüsimise ja visualiseerimise töövahend. Programmile saab luua ühenduse mitmete andmebaaside ja eri tüüpi andmeallikatega, mille põhjal on võimalik luua visuaalne ja interaktiivne analüütiline aruanne minutitega. Võimaldab analüütikul vastata andmete põhjal erinevatele küsimustele ja luua nende baasil ilmekas aruanne, mida jagada läbi Tableau Serveri oma osakonna või kogu organisatsiooni teiste töötajatega. Põhjalik funktsioonivalik võimaldab luua ka valemeid, hallata metaandmeid, luua hierarhiaid, gruppe jms andmetes ja jagada neid definitsioone teiste analüütikutega.

 Tableau Prep Builder 
Tableau Prep Builder muudab tavapäraselt väga tehnilise ja ajamahuka analüüsiks andmete ettevalmistamise töö visuaalseks, kiireks ja intuitiivseks. Prep Builder võimaldab siduda ja puhastada andmeid mitmest allikast ja luua analüüsiks ühtse sobiva struktuuri. Andmeid saab laadida eri allikatest, profileerida, siduda neid eri tasemetel, luua arvutusi, agregeeringuid, jpm. Andmevoogusid saab käivitada läbi Prep Builderi või läbi Tableau Serveri spetsiaalse mooduli Prep Conductor.

 Tableau Server 
Tableau Server on kogu organisatsiooni terviklik analüüsiplatvorm. Võimaldab jagada andmeid ja aruandeid nii organisatsiooni sees kui ka klientidele ja partneritele, tagades vajaliku turvalisuse. Serveris saavad töötada andmetega eri tasemega oskustega ja vajadustega kasutajad, nii aruannete loojad kui ka tarbijad. Masinõppepõhine AskData võimaldab esitada tekstipõhiseid küsimusi ja Tabeau Server koostab ise vastusena visuaalse aruande. Arhitektuur on paindlik ja skaleeritav ning toetab eri platvorme ja organisatsiooni seniseid investeeringuid eri tehnoloogiatesse.

 Tableau Online 
Tableau Online on pilvepõhine serverilahendus, mida haldab tervikuna teenusena Tableau.
 Tableau tööpõhimõte 
pisi|Tableau tarkvara abil koostatud visuaal|269x269px

Tableau ühendab ja eraldab eri kohtades talletatavaid andmeid. Programm suudab hankida andmeid igalt mõeldavalt platvormilt. Tableau abil on võimalik töödelda andmeid lihtsast andmebaasist, näiteks Excelist, või keerukast andmebaasist nagu Oracle, pilves olevast andmebaasist nagu Amazon Web Services, Microsoft Azure SQL andmebaasist, Google Cloud SQL-st ja mitmest muust andmeallikast.

Kui Tableau käivitatakse, on saadaval valmis andmesideühendused, mis võimaldavad ühenduse luua mis tahes andmebaasiga. Sõltuvalt Tableau versioonist varieerub Tableau toetatud andmesideühenduste arv.

Allalaaditud andmeid saab ühendada reaalajas või eraldatult Tableau andmemootoriga Tableau Desktop. Selles osas töötab andmeanalüütik või andmetöötleja üleslaaditud andmetega ning töötab välja visualiseeringud. Loodud visualiseeringuid jagatakse kasutajatega staatilise failina. Visualiseeringuid saavad kasutajad näha Tableau Readeri abil.pisi|Tableau tarkvara abil koostatud visuaal|274x274px

Tableau Desktopi andmeid saab avaldada Tableau Serverisse. See on ettevõtte platvorm, kus toetatakse koostööd, levitamist, juhtimist, turvamudelit ja automaatika funktsioone. Tableau serveri kasutamisel on lõppkasutajatel parem juurdepääs failidele kõigist asukohtadest, olgu see siis töölaua taga, mobiili või e-posti teel.

 Ajalugu 
Tableau asutasid 2003. aasta jaanuaris Pat Hanrahan, Christian Chabot ja Chris Stolte.History of Tableau javatpoint.com (veebiarhiivi link) Ettevõte kolis järgmisel aastal oma peakontori Washingtoni osariiki Seattle'i Fremonti naabruskonda. Wallingfordis Gas Works Parki lähedal avati 2017. aasta märtsis uus peahoone ja sellele järgnes 2018. aastal avatud uus hoone Fremontis.

16. septembril 2016 sai Tableau presidendiks ja tegevjuhiks Adam Selipsky, vahetades selles ametis välja Tableau kaasasutaja Christian Chaboti.

 Finantsnäitajad 
17. mail 2013 noteeriti Tableau aktsiad New Yorgi (NYSE) börsil "DATA" sümboli all, kogudes investoritelt üle 250 miljoni USA dollari. 10. juunil 2019 teatas tarkvaraettevõtte Salesforce, et ostab Tableau börsilt välja 15,7 miljardi USA dollari eest. Ettevõtte aktsia viimaseks sulgemishinnaks jäi 177,88 USA dollarit, mis tähendas kuue aastaga enam kui viiekordset tõusu.

2013. aastal oli ettevõte käive 412 miljonit USA dollarit ja kasum 5,8 miljonit USA dollarit. 2018. aastaks oli käive suurenenud 1,15 miljardi USA dollarini ning kasum kasvanud enam kui 77 miljoni USA dollarini.

 Tunnustus 
2008. aastal sai Tableau tarkvara- ja infotööstuse assotsiatsiooni Codie auhinna kategoorias "Parim äriteabe lahendus". Ettevõte tunnistati Gartneri maagiakvantrandi liidriks seitsmel aastal järjest ajavahemikul 2012–2019.

 Viited 

Kategooria:Ameerika Ühendriikide infotehnoloogiaettevõtted